Konst. Raphael Chopotso, die eerste polisiebeampte op die moordtoneel, het getuig hy het Du Preez buite die huis gekry. “My gesin is weg, my gesin is weg,” het Du Preez glo vir hom gesê voor hy Chopotso die huis ingeneem en sy gesin se lyke vir hom uitgewys het.
Die moorde op die drie lede van die Du Preez-gesin het verlede jaar wyd opslae gemaak. Du Preez het ten tyde van die moorde beweer hy was in die motorhuis besig toe hy skote in die huis gehoor het. Hy het beweer hy is daarna deur twee gewapende verdagtes gekonfronteer wat op die vlug geslaan het, waarna hy ondersoek gaan instel het en die drie oorledenes se liggame in die huis aangetref het. Enkele ure daarna is hy egter in hegtenis geneem.